ການໂຈມຕີ ດ້ວຍຣະເບີດ ສະລະຊີບ ເຮັດໃຫ້ມີຜູ້ເສັຽຊີວິດ 39 ຄົນ ທີ່ນະຄອນລາຮໍ ປາກິສຖານ
ຂ່າວສຳຄັນອື່ນໆ: ຈີນ ຕອບໂຕ້ ຕໍ່ການອອກລາຍງານ ກ່ຽວກັບເຣື່ອງສິດທິມະນຸດ ຂອງກະຊວງ ການຕ່າງປະເທດ ສະຫະຣັດ; ໄທກຽມຮັບມື ກັບການປະທ້ວງຄັ້ງໃຫຍ່ ຂອງພວ
ຕຳຣວດປາກິສຖານກ່າວວ່າ ມີ 39 ຄົນ ເສັຽຊີວິດ ແລະເກືອບ ອີກ 100 ຄົນ ໄດ້ ຮັບບາດເຈັບໃນການໂຈມຕີ ດ້ວຍຣະເບີດ ສະລະຊີບ 2 ຄັ້ງ ທີ່ນະຄອນລາຮໍ ໃນພາກຕາ ເວັນອອກຂອງປາກິສຖານ ເຈົ້າໜ້າທີ່ເວົ້າວ່າ ເຫດຣະເບີດທັງ 2 ໄດ້ເກີດຂຶ້ນຫ່າງກັນ 15ວິ ນາທີ ແລະມີເປົ້າໝາຍແນໃສ່ ຣົດທະຫານປາ ກິສຖານໃນຕອນເຊົ້າຂອງວັນສຸກມື້ນີ້ ຕຳຣວດ ເວົ້າວ່າຜູ້ໂຈມຕີທັງ 2 ໄດ້ພາກັນຍ່າງໄປ ການ ໂຈມຕີທີ່ວ່ານີ້ແມ່ນການໂຈມຕີ ຄັ້ງທີ 2 ທີ່ນະ ຄອນລາຮໍ ໃນສັບປະດານີ້ ການໂຈມຕີ ດ້ວຍຣົດຣະເບີດສະລະຊີບ ໃນມື້ ວັນຈັນແລ້ວ ເຮັດໃຫ້ມີຜູ້ເສັຽຊີວິດ 13 ຄົນ ແລະໄດ້ຮັບບາດເຈັບອີກ 70 ຄົນ ໃນອີກດ້ານນຶ່ງນັ້ນ ເຈົ້າ ໜ້າທີ່ປາກິສຖານ ທ່ານນຶ່ງກ່າວວ່າຄວາມຮຸນແຮງ ທີ່ປາກົດວ່າ ເປັນຍ້ອນເຣື່ອງສາສນາ ທີ່ນະຄອນ ກາຣາຈີໃນພາກໃຕ້ປາກິສຖານ ເຮັດໃຫ້ມີຜູ້ເສັຽຊີວິດ 5 ຄົນ ໃນວັນພະຫັດ ວານນີ້ ພວກມືປືນໄດ້ຣະດົມຍິງ ໃສ່ຣົດຄັນນຶ່ງ ທີ່ມີຜູ້ນຳສາສນາ ຫົວແຂງກະດ້າງ MUFTI SAEEDJALALPURI ນັ່ງໄປນຳ ໂດຍໄດ້ສັງຫານ ຜູ້ກ່ຽວ ແລະອີກ 3 ຄົນ ທີ່ຢູ່ໃນຣົດຄັນດັ່ງກ່າວ ຈີນໄດ້ອອກ ຄຳຕຳໜິຕິ ຕຽນຂອງຕົນ ຕໍ່ສະຫະຣັດເພື່ອເປັນການຕອບ ໂຕ້ຕໍ່ການທົບທວນ ປະຈຳປີ ກ່ຽວກັບປະວັດ ການເຄົາຣົບນັບຖື ສິດທິມະນຸດ ຂອງປັກກິ່ງໂດຍວໍຊິງຕັນ ສະພາທີ່ປຶກສາ ຣັຖບານຂອງ ຈີນ ໄດ້ອອກລາຍງານ ສະບັບນຶ່ງໃນວັນສຸກ ມື້ນີ້ ຖິ້ມໂທດໃສ່ ວິກິຕການ ໃຫ້ເງິນກູ້ຢືມຊື້ ເຣືອນ ແບບ SUBPRIMEຢູ່ໃນສະຫະຣັດ ໃນການກໍ່ໃຫ້ເກີດ ວິກິຕການ ເສຖກິດຕົກຕຳ ຢູ່ໃນທົ່ວໂລກ ລາຍງານຂອງຈີນຍັງໄດ້ກ່າວ ຫາສະຫະຣັດວ່າ ຈຳກັດຮັດແຄບສິດທິປະ ຊາຊົນ ຂອງຕົນຢູ່ໃນຫລາຍໆດ້ານ ຮວມທັງ ຄວາມສເມີພາບ ໃນດ້ານເຊື້ອຊາດຜິວພັນ ຄວາມໝັ້ນຄົງໃນດ້ານສ່ວນໂຕ ຕລອດທັງ ຄວາມກ້າວໜ້າ ທາງດ້ານການເມືອງ ແລະດ້ານເສຖກິດ ສ່ວນລາຍງານປະຈຳປີ ຂອງ ກະຊວງການຕ່າງປະເທດສະຫະຣັດ ທີ່ນຳອອກເຜີຍແຜ່ ໃນວັນພະຫັດວານນີ້ ໄດ້ກ່າວ ຫາຈີນວ່າ ລະເມີດສິດທິມະນຸດ ຈຳນວນນຶ່ງ ລາຍງານເວົ້າວ່າ ປັກກິ່ງໄດ້ຮາວີຣົບກວນ ແລະຈັບກຸມ ພວກນັກເຄື່ອນໄຫວສິດທິມະນຸດ ເພີ້ມຂຶ້ນ ໃນປີກາຍນີ້ ແລະໄດ້ກ່າວຫາ ຣັຖບານຈີນຄອມມູນິສວ່າທຳການກົດຂີ່ຢ່າງໜັກ ໃນດ້ານວັທນະທັມ ແລະສາສນາຢູ່ໃນ ທິເບດ ແລະໃນ ແຂວງຊິນຈຽງຂອງຈີນ ພວກຄັດຄ້ານຣັຖບານໄທກຳລັງໂຮມຊຸມ ນຸມກັນ ຢູ່ທີ່ບາງກອກໃນການເລີ້ມການປະທ້ວງ ຄັ້ງໃຫຍ່ ເປັນເວລາຫຼາຍໆມື້ທີ່ແນໃສ່ເພື່ອບັງຄັບ ໃຫ້ນາຍົກຣັຖມຸນຕຣີ ອະພິຊິດ ເວດຊາຊີວະ ຮຽກໃຫ້ມີການເລືອກຕັ້ງຄັ້ງໃໝ່ ພວກເສື້ອແດງ ທີ່ສນັບສນຸນແນວໂຮມເພື່ອປະຊາທິປະໄຕຕ້ານ ຜະເດັດການໄດ້ພາກັນໄປໂຮມຊຸມນຸມຢູ່ 5 ຈຸດ ທີ່ນະຄອນຫລວງຂອງໄທ ພວກຈັດການໂຮມ ຊຸມນຸມຄາດວ່າ ຈະມີພວກສນັບສນຸນ ຈາກທົ່ວ ປະເທດ ຫລາຍຮ້ອຍພັນຄົນໄປຮ່ວມການໂຮມ ຊຸມນຸມ ທີ່ບາງກອກ ໃນວັນອາທິດ ຈະມານີ້ ຈະມີການສົ່ງເຈົ້າໜ້າທີ່ ຮັກສາຄວາມສະງົບ ຢ່າງນ້ອຍ 50 ພັນຄົນ ໄປຮັກສາການ ຢູ່ຕາມ ຈຸດຕ່າງໆໃນບາງກອກ ໃນລະຫວ່າງ ທີ່ມີການ ເດີນຂບວນປະທ້ວງ ທັງໆທີ່ກຸ່ມແນວໂຮມເພື່ອປະຊາທິປະໄຕ ຕ້ານຜະເດັດການ ໃຫ້ຄຳ ໝັ້ນສັນຍາວ່າ ຈະບໍ່ມີການກໍ່ຄວາມຮຸນແຮງຂຶ້ນ ຣັຖບານໄທໄດ້ອອກກົດໝາຍ ວ່າດ້ວຍ ຄວາມໝັ້ນຄົງພາຍໃນສະບັບນຶ່ງ ທີ່ອະນຸຍາດໃຫ້ ພວກທະຫານ ສາມາດປະກາດ ຫ້າມ ອອກນອກເຮືອນ ແລະຈຳກັດສຣະພາບ ໃນການເຄື່ອນຍ້າຍ ໄປມາໄດ້ ຣັຖມຸນຕຣີກະຊວງຍຸຕິທັມ ຂອງໃຕ້ ຫວັນໄດ້ລາອອກ ທ່າມກາງຄວາມກົດດັນ ຫຼັງ ຈາກທ່ານນາງ ໄດ້ປະກາດວ່າ ທ່ານນາງຈະບໍ່ ອະນຸມັດໃຫ້ມີການປະຫານຊີວິດພວກນັກໂທດ 44 ຄົນທີ່ພວມລໍຖ້າການປະຫານຢູ່ໃນໃຕ້ຫວັນ ນັ້ນ ນາຍົກຣັຖມຸນຕຣີ ໃຕ້ຫວັນ ທ່ານ WU DEN YIH ກ່າວໃນຕອນແລງວັນພະຫັດ ວານນີ້ວ່າ ທ່ານໄດ້ຮັບເອົາ ການລາອອກ ຂອງຣັຖມຸນຕຣີ ກະຊວງຍຸຕິທັມທ່ານນາງ WANG CHIN FENG ແລ້ວ ທ່ານນາງ WANG ຊຶ່ງເປັນອະດີດ ທະນາຍຄວາມປົກປ້ອງສິດທິມະນຸດ ໄດ້ລາອອກນຶ່ງມື້ຫລັງຈາກທ່ານນາງ ໄດ້ປະກາດວ່າ ທ່ານນາງຈະບໍ່ ອະນຸຍາດໃຫ້ ມີການປະຫານຊີວິດ ພວກນັກໂທດ ແລະຈະດຳເນີນງານ ໄປສູ່ການລຶບລ້າງ ບໍ່ໃຫ້ມີໂທດປະຫານຊີວິດ ຢູ່ໃນໃຕ້ຫວັນ ທຳນຽບປະທານາທິບໍດີໃຕ້ຫວັນກ່າວໃນມື້ວານ ນີ້ວ່າ ພວກທີ່ພວມລໍຖ້າ ການປະຫານທັງໝົດຈະຕ້ອງໄດ້ຖືກ ປະຫານຊີວິດ ນອກຈາກ ວ່າ ຈະມີເຫດຜົນດີໆ ບໍ່ໃຫ້ປະຫານຊີວິດຂອງພວກເຂົາເຈົ້າ ສະຫະຣັດ ກ່າວວ່າ ຕົນເຊື່ອວ່າ ການເຈຣະຈາສັນຕິພາບ ທາງອ້ອມລະຫວ່າງອິສຣາແອລ ກັບປາແລສ ໄຕນ໌ ຍັງຈະມີຂຶ້ນ ເຖິງແມ່ນຊາວອາຣັບໄດ້ມີ ຄວາມໂກດແຄ້ນ ຕໍ່ແຜນການ ຂຍາຍການຕັ້ງ ຖິ່ນຖານໃໝ່ ຂອງອິສຣາແອລໃນກຳຕາເວັນ ອອກຂອງນະຄອນ ເຈຣູຊາແລັມກໍຈິງ ໂຄສົກ ກະຊວງການຕ່າງປະເທດສະຫະຣັດທ່ານ P J CROWLEY ກ່າວຕໍ່ພວກນັກຂ່າວ ໃນວັນພະ ຫັດວານນີ້ວ່າ ສະຫະຣັດຍັງບໍ່ທັນ ໄດ້ຮັບຂ່າວ ໃດໆທີ່ສະແດງໃຫ້ເຫັນວ່າ ຝ່າຍປາແລສໄຕນ໌ ໄດ້ຕັດສິນໃຈທີ່ຈະຖອນໂຕ ຈາກການເຈຣະຈາ ທາງອ້ອມດັ່ງກ່າວ ທ່ານ CROWLEY ເວົ້າວ່າ ທ່ານGEORGE MITCHELL ທູດພິເສດ ຮັບຜິດຊອບກ່ຽວກັບພາກຕາເວັນ ອອກກາງ ຂອງສະຫະຣັດຍັງມີແຜນການ ທີ່ຈະເດີນທາງ ໄປຍັງເຂດດັ່ງກ່າວ ໃນອາທິດ ຈະມາ ເພື່ອຈັດແຈງກ່ຽວກັບການ ເປີດເຈຣະຈາທາງອອ້ມ ເຈົ້າໜ້າທີ່ ປາແລສໄຕນ໌ ກ່າວວ່າຕົນຈະບໍ່ເຂົ້າຮ່ວມການເຈຣະຈາ ນອກຈາກວ່າ ອິສຣາແອລ ຈະຢຸດເຊົາ ກິຈການໃນການຕັ້ງບ້ານໃໝ່ ນາຍົກຣັຖມຸນຕຣີຣັດ ເຊັຽທ່ານVLADIMIR PUTIN ໄດ້ພົບປະ ກັບນາຍົກຣັຖມຸນຕຣີອິນເດັຽທ່ານ MANMO HAN SINGHທີ່ນະຄອນຫລວງ ນິວເດລີ ໃນວັນສຸກມື້ນີ້ເພື່ອຮ່ວມເປັນ ສັກຂີພະຍານໃນພິທີລົງນາມ ກ່ຽວກັບຂໍ້ຕົກລົງຕ່າງໆ ສິບ ກວ່າສະບັບ ນັບແຕ່ເຣື່ອງອາວຸດຕລອດເຖິງ ເທັກໂນໂລຈີນິວເຄລັຽດ້ານພົລເຮືອນ ທ່ານ PUTIN ຫວັງວ່າຈະໄດ້ມ້ວນທ້າຍການຂາຍ ອາວຸດ ແລະເທັກໂນໂລຈີ ໃນມູນຄ່າ 10 ພັນລ້ານໂດລາໃຫ້ແກ່ປະເທດອິນເດັຽ ເປັນທີ່ ຄາດກັນວ່າ ອິນເດັຽ ຈະຊື້ກຳປັ່ນບັນທຸກເຮືອບິນລຳນຶ່ງ ໃນສມັຍ ສະຫະພາບໂຊວຽດ ທີ່ ຣັດເຊັຽ ໄດ້ນຳມາປັບປຸງໃໝ່ໃຫ້ທັນສມັຍ ສຳລັບກອງທັບເຮືອ ຂອງອິນເດັຽ ໃນຂັ້ນຕົ້ນ ອິນເດັຽໄດ້ຕົກລົງທີ່ຈະຊື້ກຳປັ່ນບັນທຸກເຮືອບິນ ADMIRAL GORSHKOV ໃນປີ 2004 ໃນຣາຄາທີ່ຕຳກວ່າ1 ພັນລ້ານໂດລາ ແຕ່ຄາດວ່າ ໃນເວລານີ້ ອິນເດັຽສເນີຊື້ໃນຣາຄາ 2 ພັນ 3ຮ້ອຍລ້ານໂດລາ ນອກນັ້ນແລ້ວ ຍັງເປັນທີ່ຄາດກັນວ່າ ຄະນະຜູ້ແທນ ຂອງທ່ານ PUTINຍັງຈະໄດ້ລົງນາມ ໃນຂໍ້ຕົກລົງ ຂາຍເຮືອບິນມິກ 29K ຊຶ່ງເປັນ ເຮືອບິນຣົບອາຍ ພົ່ນສຳລັບກອງທັບເຮືອ 29 ລ ຳໃຫ້ແກ່ອິນເດັຽ ແລະຊ່ອຍອິນເດັຽ ສ້າງໂຮງໄຟຟ້ານິວ ເຄລັຽຫລາຍໆແຫ່ງ ອີກດ້ວຍ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ